b'\n_START_ARTICLE_\nBorisas Kolkeris\n_START_PARAGRAPH_\nBoris Kolker (rus. \xd0\x91\xd0\xbe\xd1\x80\xd0\xb8\xd1\x81 \xd0\x93\xd1\x80\xd0\xb8\xd0\xb3\xd0\xbe\xd1\x80\xd1\x8c\xd0\xb5\xd0\xb2\xd0\xb8\xd1\x87 \xd0\x9a\xd0\xbe\xd0\xbb\xd0\xba\xd0\xb5\xd1\x80; g. 1939 m. liepos 15 d. Tiraspolyje, Moldavijoje, tuometin\xc4\x97je TSRS) yra kalb\xc5\xb3 mokytojas ir vert\xc4\x97jas, interlingvistikos specialistas, trij\xc5\xb3 esperanto kalbos vadov\xc4\x97li\xc5\xb3 autorius._NEWLINE_Rusas, nuo 1993-\xc5\xb3j\xc5\xb3 \xe2\x80\x93 amerikietis, gyvenantis Klyvlende, Ohajo valstijoje._NEWLINE_1957 metais mok\xc4\x97si esperanto kalbos. Kalbotyros mokslo daktaras, apgyn\xc4\x99s esperantologijos krypties disertacij\xc4\x85. Para\xc5\xa1\xc4\x97 nema\xc5\xbeai straipsni\xc5\xb3 ir recenzij\xc5\xb3 kalbotyros tema. D\xc4\x97l knygos "Voja\xc4\x9do en Esperanto-lando", kuri taip pat yra esperanto kalbos tobulinimosi kursas ir esperanto kult\xc5\xabros vadovas, populiarumo, Boris daugeliui yra \xc5\xbeinomas kaip gidas Esperanto pasaulyje._NEWLINE_Esperanto kalbos akademijos narys, UEA (Pasaulin\xc4\x97s esperanto asociacijos) garb\xc4\x97s narys. Esperanti\xc5\xa1ko \xc5\xbeurnalo "Monato" bendraredaktorius. Du de\xc5\xa1imtme\xc4\x8dius ved\xc4\x97 susira\xc5\xa1in\xc4\x97jimo kurs\xc4\x85 Rusijoje. \xc5\xa0iame kurse dalyvavo beveik 900 \xc5\xbemoni\xc5\xb3 (keletas j\xc5\xb3 i\xc5\xa1 Lietuvos). Mok\xc4\x97 esperanto kalbos Amerikos universitetuose San Franciske ir Hartforde. \xc5\xa0iuo metu veda Tarptautin\xc4\xaf tobulinimosi susira\xc5\xa1in\xc4\x97jimo kurs\xc4\x85 (Internacia Perfektiga Koresponda Kurso). Buvo vienas i\xc5\xa1 esperanti\xc5\xa1k\xc5\xb3 organizacij\xc5\xb3 Taryb\xc5\xb3 S\xc4\x85jungoje ir Rusijoje steig\xc4\x97j\xc5\xb3._NEWLINE_Dalyvavo daugelyje Baltijos esperantinink\xc5\xb3 stovyklose (pradedant nuo 1961-aisiais vykusi\xc5\xb3 Mol\xc4\x97tuose), 90-ajame Pasauliniame kongrese Vilniuje, kuris vyko 2005-aisiais. Jo esperanto kalbos vadov\xc4\x97lis daug kart\xc5\xb3 buvo i\xc5\xa1leistas Kaune.'